open-index/open-wikipedia-markdown huggingface dataset:
Hirsjärvi (Tammela)

**Hirsjärvi**  on Kanta-Hämeessä Tammelan ja Urjalan välisellä rajalla sijaitseva järvi.

## Maantietoa
Se sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueella. Valuma-alue on jaettu vielä Kolkanjoen–Kokonjoen valuma-alueeseen, johon lampi kuuluu. Järven pinta-ala on 31 hehtaaria ja sen vedenpinnan korkeus on 127,2 metriä meren pinnan yläpuolella. Se sijaitsee Tammelan ja Urjalan rajamailla, siihen rajautuvia kulmakuntia ja kyliä ovat Hirsjärvenkulma, Kallionkulma ja Keikkala. Ympäristön soita on ojitettu ahkerasti ja niiden kuivatusvesiä tuo kahdeksan ojaa, jotka on ohjattu järveen. Järvi on valuma-alueensa latvajärvi. Sen laskuoja on Luonnonoja, joka virtaa luonnollisesti mutkitellen metsäpurona pohjoisessa kilometrin päässä sijaitsevaan sijaitsevaan Lahmajärveen, joka edelleen laskee Kokonjärven kautta Rutajärveen. Järvi on 1,3 kilometriä pitkä, 450 metriä leveä ja sen rantaviivan pituus on 3,7 kilometriä. Rannat ovat moreenimaata ja etelä- ja pohjoisrantaan rajautuu peltomaata. Järven lähiympäristössä sijaitsee useita maatiloja ja varsin runsaasti vapaa-ajan asuntoja (noin 40). Niille johtaa tiet Tammelan ja Toijalan yhdistävältä yhdystieltä 2846. Tammelan ja Urjalan välinen raja ylittää järven niin, että suurin osa järven eteläosasta kuuluu Tammelaan.

## Historiaa
Vuonna 1960 julkaistussa peruskartassa järven itäranta oli melko tyhjä, mutta seuraavassa vuoden 1979 kartassa rantaan on rakennettu runsaasti kesämökkejä.

## Lähteet
Vokologia

**Vokologia** on tiede, joka tutkii ja harjoittaa ihmisääntä. Sen tutkimuskohteita ovat muun muassa äänen ja puheen tuottaminen ja vastaanottaminen sekä puhesignaalin akustinen rakenne. Vokologian tavoitteisiin kuuluu olennaisesti myös erityisesti ammatissaan paljon puhetta käyttävien henkilöiden äänellisen suorituskyvyn kehittäminen ja analysointi.

Vokologiaa voi opiskella Suomessa ainoastaan Tampereen yliopistossa kasvatustieteiden yksikössä.

## Katso myös
*Anne-Maria Laukkanen
*Timo Leino
*Fonetiikka
*Logopedia
*Puheterapia
*Puheviestintä 

## Lähteet

## Aiheesta muualla
* Mitä on vokologia?
* Suomen Vokologit ry
Chakib Benzoukane

**Chakib Benzoukane** (s. 7. elokuuta 1986 Marrakech) on marokkolainen jalkapalloilija. Laitapuolustajana pelaava Benzoukane edustaa Bulgarian pääsarjassa pelaavaa Levski Sofiaa.

## Ura
Benzoukane aloitti ammattilaisuransa Marokon pääsarjassa Kawkab Marrakechin riveissä vuonna 2005. Hän pelasi seurassa kaksi kautta ennen siirtymistään Bulgarian pääsarjaan Levski Sofian riveihin vuonna 2007.

## Maajoukkueura
Maajoukkuetasolla Benzoukane on edustanut Marokkoa vuodesta 2009 lähtien.

## Aiheesta muualla
* National Football Teams 
* Profiili LevskiSofia.info -sivustolla
Mohammed Berrabeh

**Mohammed Berrabeh** (s. 2. lokakuuta 1985 Oujda) on marokkolainen jalkapalloilija. Keskikentällä pelaava Berrabeh edustaa Marokon pääsarjassa pelaavaa Wydad Casablancaa.

## Maajoukkueura
Maajoukkuetasolla Berrabeh on edustanut Marokkoa vuodesta 2010 lähtien. Hän pelasi toisen maaottelunsa 5. syyskuuta 2010 Keski-Afrikan tasavaltaa vastaan.

## Aiheesta muualla
* National Football Teams
Jean Fouquet

**Jean Fouquet** tai **Foucquet** (noin 1420–1481) oli ranskalainen taidemaalari ja kirjamaalari. Fouquet kuului 1400-luvun ranskalaisen renessanssin suurimpiin mestareihin. Hänen oletetaan olevan miniatyyrimuotokuvien maalauksen keksijä.

Fouquet'n maalaukset olivat miniatyyrimaalaukseen perustuvaa hienostunutta hovitaidetta. Hänen tuotannossaan yhdistyi miniatyyrimaalaukseen flaamilaisen realismin ja Italian varhaisrenessanssin piirteitä. Hän sovelsi myös taitavasti perspektiiviä. 

Fouquet oli ensimmäinen ranskalainen taiteilija, joka matkusti Italiaan 1437 ja tutustui varhaisrenessanssin taiteeseen. Taitavien miniatyyrien ohella hän maalasi  taulumaalauksia ja alttarilaitteita, kuten *Melunin diptyykin*.


Tiedosto:Jean Fouquet 006.jpg|Vasen siipi yhdestä Fouquetin tärkeimmistä teoksista eli *Melunin diptyykistä*, Etienne Chevalier ja hänen suojeluspyhimyksensä pyhä Stefanos. 
Tiedosto:Fouquet Madonna.jpg|Oikea siipi *Melunin diptyykistä*, *Neitsyt Maria enkelien ympäröimänä*. Mariana Kaarle VII:n rakastajatar Agnès Sorel, noin 1450.
Tiedosto:Construction du Temple de Jérusalem.jpg|*Jerusalemin temppelin rakennus*, 1470, kuvitus käsikirjoituksessa.
Tiedosto:Mariage de Charles IV le Bel et de Marie de Luxembourg.jpg|Charles IV:n avioliitto, 1455. Kuvitus käsikirjoituksessa.


## Lähteet

## Aiheesta muualla
Mbark Boussoufa

**Moubarak Boussoufa** (, s. 15. elokuuta 1984 Amsterdam, Alankomaat) on marokkolainen jalkapalloilija. Keskikentällä pelaava Boussoufa edustaa Venäjän valioliigassa pelaavaa Anži Mahatškalaa.

## Ura
Boussoufa aloitti jalkapalloilun 12-vuotiaana Ajaxin nuorten akatemiassa, josta hän siirtyi 17-vuotiaana Englantiin Chelsean nuorten joukkueeseen.

Boussoufa oli kaudella 2003–2004 kirjoilla Chelsean edustuksessa, mutta ei pelannut otteluakaan. Hän siirtyi kesällä 2004 Belgiaan Gentiin, jossa hän kuului joukkueen avausmiehistöön. Toisen kauden päätteeksi Boussoufa palkittiin Soulier d'ébène palkinnolla, joka myönnetään Belgian pääsarjassa pelaavalla parhaalle afrikkalaiselle tai afrikkalaistaustaiselle pelaajalle. Lisäksi hänet palkittiin myös Belgian sarjan parhaaksi pelaajaksi ja vuoden nuoreksi pelaajaksi.

### Anderlecht
Kahden kauden jälkeen Boussoufa siirtyi kesäkuussa 2006 neljän vuoden sopimuksella Anderlechtiin 3,5 miljoonan euron siirto korvauksella. Kaudet 2008-2009 ja 2009-2010 olivat Boussoufan kannalta menestyksekkäät kun hänet palkittiin kahdesti peräkkäin Soulier d'ébène -palkinnolla, sekä valittiin Belgian pääsarjan parhaaksi pelaajaksi.

### Anži Mahatškala
10. maaliskuuta 2011 Boussoufa siirtyi venäjälle Anži Mahatškalaan. Avausottelunsa hän pelasi Rubin Kazania vastaan 3. huhtikuuta 2011 tultuaan vaihtosta kentälle. Boussoufa nousi avaukseen jo seuraavassa ottelussa Tom Tomskia vastaan. Maalinteossa Boussoufa onnistui ensi kerran kahdeksannessa ottelussaan Lokomotiv Moskovaa vastaan.

## Maajoukkueura
Boussoufa on edustanut Marokkoa vuodesta 2006 lähtien. Hän pelasi ensimmäisen maaottelunsa 23. toukokuuta 2006 Yhdysvaltoja vastaan.

Boussoufa onnistui tekemään kaksi maalia 9. helmikuuta 2011 pelatussa harjoitusottelussa Nigeriä vastaan.

Boussoufa valittiin Marokon joukkueeseen vuoden 2012 Afrikan-mestaruuskisoihin. Hän pelasi turnauksessa kaksi ottelua, Tunisiaa ja Nigeriä vastaan. Marokon kisat päättyivät alkulohkoon.

## Saavutukset
*Belgian mestaruus: 2007, 2010
*Belgian Supercup: 2007, 2010
*Belgian cup: 2008

**Henkilökohtaiset**
*Soulier d'ébène: 2006, 2009, 2010
*Belgian kultainen kenkä: 2006, 2010
*Belgian sarjan vuoden nuori pelaaja: 2006
*Belgian pääsarjan vuoden pelaaja: 2006, 2009, 2010

## Lähteet

## Aiheesta muualla
* National Football Teams
Hassane Alla

**Hassane Alla** (, s. 24. marraskuuta 1980 Oujda) on marokkolainen jalkapalloilija, pelipaikaltaan keskikenttäpelaaja. 

## Maajoukkueura
Alla on edustanut Marokkoa hajanaisesti vuodesta 2004 lähtien. Hän kuului Marokon joukkueeseen vuoden 2004 Afrikan kisoissa, jossa maa saavutti hopeaa.

## Aiheesta muualla
* Hassane Allan tilastot Ligue 1:ssä 
* National Football Teams
Adil Hermach

**Adil Hermach** (, s. 27. kesäkuuta 1986 Nîmes, Ranska) on marokkolainen jalkapalloilija. Keskikentällä pelaava Hermach edustaa ranskalaista Stade Beaucairoisia.

## Ura
Hermach aloitti jalkapalloilun synnyinkaupungissaan Nîmes Olympiquessa ja oli kirjoilla edustusjoukkueessa 15-vuotiaana. Hän pelasi myöhemmin ensimmäiset ottelunsa aikuisten tasolla kaudella 2003-2004 Championnat National sarjatasolla. Sittemmin kesällä 2004 Hermach siirtyi RC Lensin reservijoukkueeseen, jossa hän pelasi neljän kauden ajan. Hän oli kaudella 2007-2008 kirjoilla Lensin edustuksessa, mutta ei pelannut otteluakaan vaan siirtyi tammikuussa 2008 belgialaiseen Roeselareen lainalle. Palattuaan takaisin Lensin Hermach nousi joukkueen kokoonpanoihin mukaan. Hän pelasi muun muassa 34 ottelua kaudella 2009-2010.

Kesäkuussa 2011 Hermach siirtyi kuuden vuoden sopimuksella Saudi-Arabian valioliigassa pelaavaan Al-Hilaliin. Hän lähti seurasta tammikuussa 2014 ja on sen jälkeen pelannut Arabiemiraateissa ja Ranskassa.

### Maajoukkueura
Hermach on pelannut Marokon maajoukkueessa vuosina 2008–2014 yhteensä 24 ottelua. Hän pelasi ensimmäisen maaottelunsa 26. maaliskuuta 2008 Belgiaa vastaan. Vuoden 2012 Afrikan-mestaruuskilpailuissa Hermach pelasi Gabonia ja Nigeriä vastaan. Vuoden 2013 Afrikan-mestaruuskilpailuissa hän pelasi Angolaa vastaan. Molemmat Marokon kisat päättyivät alkulohkoon.

## Lähteet

## Aiheesta muualla
* Adil Hermachin tilastot Ligue 1:ssä 
* Hermach Al-Hilalin sivustolla
Thilo Sarrazin

**Thilo Sarrazin** (12. helmikuuta 1945 Gera, Saksa) on saksalainen poliitikko ja Sosiaalidemokraattiseen puolueen entinen jäsen. Hän on Saksan arvostetuimpia taloustieteilijöitä ja toiminut korkeissa viroissa. Sarrazin tunnetaan provosoivien mielipiteiden esittäjänä.

Thilo Sarrazin syntyi Gerassa vuonna 1945 ja pakeni äitinsä kanssa sotaa Recklinghauseniin. Sarrazin kasvoi lääkäriperheessä. Hän toimi 39 vuotta ensin Länsi-Saksan ja sitten yhdistyneen Saksan korkeimmissa viroissa ja oli Saksan jälleenyhdistymisen pääsuunnittelijoita ja -toteuttajia. Vuosina 2002–2009 Sarrazin oli Berliinin *Finanzsenator*, rahoituksesta vastaava senaattori. Vuonna 2009 hänet nimitettiin Saksan keskuspankin johtokuntaan. Sarrazin erosi johtokunnasta vuonna 2010, kun hänen lausuntojaan maahanmuuttajista arvosteltiin. Hänet myös hyllytettiin puolueestaan, mutta otettiin myöhemmin takaisin.

Thilo Sarrazin sanoi vuonna 2009 *[[Lettre International]]ille* antamassaan haastattelussa muun muassa, että turkkilaiset ja arabit pummaavat valtiolta ja että he ovat kykenemättömiä kotoutumaan. Sarrazinin lausunnoista valitettiin Berliinin yleiselle syyttäjälle, mutta valitus hylättiin, koska kommenttien katsottiin olevan Saksan sananvapauslain mukaan sallittuja. Syyttäjän päätöksestä valitettiin, mutta valitus hylättiin. Heinäkuussa 2010 turkkilaisten kulttuurijärjestö vei asian Yhdistyneiden kansakuntien rasismin vastaisen komitean käsiteltäväksi. Komitea ilmoitti huhtikuussa 2013, että Sarrazinin syyttämättäjättämisellä Saksa rikkoi kansainvälistä rasismin vastaista sopimusta. Komitea antoi Saksan valtiolle uhkavaatimuksen, jolla se velvoitti maan ilmoittamaan, mihin toimiin se aikoo tapauksessa ryhtyä.

Thilo Sarrazin julkaisi kesällä 2010 populistiseksi yhteiskunta-analyysiksi luonnehditun kirjan *[[Deutschland schafft sich ab]]* (*Saksa lopettaa itsensä*). Hän esittää siinä muun muassa, että Saksassa on liikaa muslimeja, he kotoutuvat muita siirtolaisia heikommin ja he ovat tyhmempiä kuin muut saksalaiset. Maan johtavat poliitikot Angela Merkeliä myöten, keskuspankin johtokunta sekä älymystö tuomitsivat kirjan, mutta kansan keskuudessa mielipiteet jakautuivat. Kirja myytiin nopeasti loppuun. Sitä on myyty yli 1,5 miljoonaa kappaletta, ja se on Saksan toisen maailmansoden jälkeisen ajan myydyin ei-kaunokirjallinen teos.

## Lähteet
Seppo Nikkilä (jalkapalloilija)

**Seppo Nikkilä** (s. 10. tammikuuta 1962) on entinen suomalainen jalkapalloilija.

Hyökkääjänä pelanneen Nikkilän ura alkoi Tampereen Pallo-Veikoista 1981. Hän oli mukana nostamassa seuraa 3. divisioonasta 1. divisioonaan 1981–1986. Kaudeksi 1987 Nikkilä siirtyi mestaruussarjassa pelanneeseen Tampereen Ilvekseen. Hän pelasi Ilveksessä 1987–1995 ja voitti Suomen Cupin 1990. Kaikkiaan Nikkilä pelasi yhdeksän kauden aikana 196 pääsarjatason ottelua, joissa hän teki 46 maalia. 

Nikkilä pelasi maajoukkueessa vuonna 1988 neljä maaottelua, joissa hän teki kaksi maalia. Peliuran jälkeen Nikkilä on toiminut jalkapallovalmentajana ja valmentaa nykyään mm. Ilveksen A-nuoria. 

## Lähteet
Ismo Niskakoski

**Ismo Niskakoski** (s. 2. kesäkuuta 1948 Reisjärvi) on suomalainen uransa lopettanut jalkapalloilija.

Laitapuolustajana pelannut Niskakoski edusti urallaan Lahden Reipasta 1964–1973 ja Lahden Palloseuraa 1974–1975 . Hän voitti Reippaassa kaksi Suomen mestaruutta vuosina 1967 ja 1970. Kaikkiaan Niskakoski pelasi 10 kauden aikana 76 pääsarjatason ottelua, joissa hän teki neljä maalia. 

Niskakoski pelasi maajoukkueessa kaksi maaottelua vuonna 1968.

## Lähteet
Anders Thulé

**Anders Thulé** (11. heinäkuuta 1813 Kila, Ruotsi – 29. helmikuuta 1872 Kangasala, Suomi) oli ruotsalaissyntyinen urkujenrakentaja, joka perusti Suomeen Kangasalan urkutehtaan.

Thulésta piti alun perin tulla lukkari, mutta hän päätyi kuitenkin teknisemmälle alalle. Hän työskenteli Suomeen tullessaan työnjohtajana ruotsalaisen Gustaf Anderssonin urkurakentamolla. Ensimmäiset Thulén omalla nimellä rakentamat urut valmistuivat 1844 Tammisaaren kirkkoon, toiset 1845 Kangasalan kivikirkon ensimmäisiksi uruiksi. Thulén aikana yritys oli enemmänkin käsityöverstas kuin urkutehdas. Urkumestarin itsensä lisäksi tehtaalla työskenteli oppipoikia ja kisällejä. Tehtaan johtajaksi siirtyi 1872 Anders Thulén poika Bror Axel Thulé. Tulenheimon suku on hänen jälkeläisiään.

## Kirjallisuutta
*Pelto, Pentti: Kaksi suomalaista urkuperinnettä (väitöskirja), Sibelius-Akatemia. Vammala 1994. 
*Seppälä, Raimo: Tulenheimot – urkujentekijöitä ja yhteiskunnan rakentajia. Otava, Helsinki, 2011. 

## Lähteet

## Aiheesta muualla
* Urut osoitteesta Anders Thulé osoitteessa organindex.de (saksaksi)
Aleksandr Šustov

**Aleksandr Andrejevitš Šustov** (, s. 29. kesäkuuta 1984) on venäläinen korkeushyppääjä. 

Šustov sijoittui 12:nneksi alle 23-vuotiaiden EM-kilpailuissa Erfurtissa 2005. Hän voitti kultaa Bangkokin universiadeissa 2007 tuloksella 231 ja oli neljäs Torinon sisäratojen EM-kilpailuissa 2009. Hän voitti 2010 Euroopan joukkuemestaruuskilpailujen korkeushyppykilpailun ja Venäjän ulkoratojen mestaruuden. Barcelonan EM-kilpailuissa hän voitti kultaa ennätystään sivunneella tuloksella 233. Hän oli hypännyt saman tuloksen aiemmin kesällä 2010 Sotšissa ja Žukovskissa. Pariisin sisäratojen EM-kilpailuissa 2011 Šustov sijoittui kolmanneksi tuloksella 234 cm. Myöhemmin samana vuonna hän hyppäsi ennätyksekseen 236 cm Tšeboksaryssa ja sijoittui kahdeksanneksi Daegun MM-kilpailuissa. Lontoon olympialaisissa 2012 hän karsiutui loppukilpailusta. Moskovan MM-kilpailuissa 2013 hän sijoittui alun perin seitsemänneksi ja Prahan EM-hallikilpailuissa 2015 neljänneksi, mutta nämä tulokset mitätöitiin myöhemmin dopingin takia.

Šustov lopetti uransa vuonna 2017. Hän sai kesäkuussa 2020 neljän vuoden urheilun toimintakiellon dopingin käytöstä. Šustov valitti tuomiosta urheilun kansainväliseen vetoomustuomioistuimeen CASsiin, joka kuitenkin hylkäsi hänen valituksensa. Šustovin kilpailutuloksia mitätöitiin aikaväliltä 8.7.2013–7.7.2017.

## Lähteet
Jääkiekon nuorten maailmanmestaruuskilpailut 2011

**Jääkiekon nuorten maailmanmestaruuskilpailut 2011** järjestettiin Yhdysvalloissa 26. joulukuuta 2010 *–* 5. tammikuuta 2011. Ottelupaikkoina olivat HSBC Arena Buffalossa sekä Niagaran yliopiston kampus Lewistonissa, New Yorkissa. Mestaruuden voitti Venäjän joukkue. Hopealle ylsi Kanada, pronssille Yhdysvallat.

## Otteluareenat




## Alkusarja
### A-lohko

**Ottelut**Otteluiden alkamisajat ovat paikallista aikaa.

 

### B-lohko

**Ottelut**Otteluiden alkamisajat ovat paikallista aikaa.

 

## Karsintasarja

## Pudotuspelit

### Puolivälierät
**Ottelut**Otteluiden alkamisajat ovat paikallista aikaa.

### Välierät
**Ottelut**Otteluiden alkamisajat ovat paikallista aikaa.

### Sijoitusottelu 5. sijasta
**Ottelut**Otteluiden alkamisajat ovat paikallista aikaa.

### Pronssiottelu
**Ottelut**Otteluiden alkamisajat ovat paikallista aikaa.

### Loppuottelu
**Ottelut**Otteluiden alkamisajat ovat paikallista aikaa.

Sveitsi sijoittui kisoissa lopulta viidenneksi ja Suomi kuudenneksi.

## Loppusijoitukset

Norja ja Saksa putosivat 1. divisioonaan.

## Palkinnot
### IIHF:n valitsemat turnauksen parhaat pelaajat
***Paras maalivahti:**  Jack Campbell
***Paras puolustaja:**  Ryan Ellis
***Paras hyökkääjä**  Brayden Schenn

### Turnauksen tähdistökentällinen
***Maalivahti:**  Jack Campbell
***Puolustajat:**  Ryan Ellis,  Dmitri Orlov
***Hyökkääjät:**  Brayden Schenn,  Ryan Johansen,  Jevgeni Kuznetsov
***Arvokkain pelaaja:**  Brayden Schenn

## Lähteet
* Tilastot IIHF:n kotisivuilla
* TSN: artikkeli turnauksesta 2011  
* Passionhockey.com: IIHF U20 2011 
* Hockeyarchives: IIHF U20 2011 
* Turnaus IIHF:n tulospalvelussa 

### Viitteet
Rentun ruusu

**Rentun ruusu** voi tarkoittaa seuraavia:

* ”Rentun ruusu”, Irwin Goodmanin kappale vuodelta 1988
* *[[Rentun ruusu (albumi)|Rentun ruusu]]*, Irwin Goodmanin albumi vuodelta 1988
* *[[Rentun ruusu (elokuva)|Rentun ruusu]]*, Timo Koivusalon ohjaama elokuva vuodelta 2001
* *[[Rentun ruusu (20 suosikkia -sarjan albumi)|Rentun ruusu]]*, 20 suosikkia -sarjan kokoelma-albumi vuodelta 1997
* *[[Rentun ruusut|Rentun ruusut – Irwin Goodmanin parhaat]]*, kokoelma-albumi vuodelta 2000.
Olkkolan kirkko

**Olkkolan kirkko** on rukoushuone Haapajärven seurakunnassa. Kirkko sijaitsee Olkkolan kylässä Kantatie 58:n varrella hieman yli kymmenen kilometrin päässä Haapajärven keskustaajamasta Kärsämäelle päin. Olkkola on noin 50 asukkaan kylä, jonka paras tuntomerkki kirkko on.

Kyläkirkko on rakennettu 1920-luvulla lestadiolaiseksi rukoushuoneeksi. Rakennusta ei ole koskaan vihitty kirkoksi tai kappeliksi ja siellä järjestetään kirkollisia toimituksia vain muutaman kerran vuodessa. Rukoushuonetta ympäröivä hautausmaa siirtyi seurakunnan omistukseen 1948 ja rukoushuonerakennus 1960.

## Lähteet
Anaconda 3: Offspring

**Anaconda 3: Offspring** (*Anaconda III*) on vuonna 2008 valmistunut kauhu- ja toimintaelokuva. Se on Anaconda-elokuvasarjan kolmas osa. Elokuva sai vielä yhden jatko-osan  vuonna 2009.

Elokuvassa palkkatappaja hyväksyy miljardöörin antaman tehtävän. David Hasselhoffin näyttelemä Hammett yrittää pyydystää vaarallisen käärmeen, joka voi mahdollisesti parantaa terminaalivaiheeseen edenneen sairauden.

## Näyttelijöitä

## Lähteet
AGM-114 Hellfire

**AGM-114 Hellfire** on yhdysvaltalainen pääasiassa ilmasta maahan ammuttava panssarintorjuntaohjus. Se voidaan laukaista yhtä hyvin ilmasta, mereltä kuin maalta. Nimi Hellfire tulee sen pääasiallisesta laukaisualustasta ja ohjuksen toimintaperiaatteesta **''HEL**icopter **L**aunched **FIRE**-and-forget* (*helikopterista laukaistava ammu-ja-unohda-ohjus*). Nimen kaksoismerkityksellä viitataan aseessa käytettävään alumiinijauheeseen pohjautuvaan [[Termobaarinen pommi|termobaariseen räjähteeseen]], jonka teho eläviä kohteita vastaan perustuu pääasiassa, äärimmäisestä kuumuudesta ja polttovaikutuksesta huolimatta, korkean ja pitkäkestoisen painevaikutuksen aiheuttamaan keuhkojen repeämiseen ja tukehtumiseen. Ohjus on ollut käytössä taistelukentillä [[1980-luku|1980-luvulta]] lähtien.

Ohjuksen kehitys alkoi vuonna 1974 vaatimuksesta kehittää [[helikopteri|helikoptereista]] laukaistava ohjus. Heloniren seuraaja ja korvaaja on 2020-luvun alussa laajaan tuotantoon tullut [[AGM-179 JAGM]].

== Tekniset tiedot ==

* Tyyppi: ilmasta maahan laukaistava panssarintorjuntaohjus
* Valmistaja: [[Lockheed Martin]]
* Yksikköhinta: 68 000 [[Yhdysvaltain dollari|USD]]
* Pituus: 1,63 m
* Halkaisija: 178 mm
* Siivekkeiden kärkiväli: 330 mm
* Paino: 45–49 kg
* Taistelukärki
:* HEAT (*High Explosive Anti-Tank*); panssarintorjuntaan, taistelulataus 9 kg
:* MAC (*Metal augmented charge*); [[termobaarinen pommi|elävää voimaa]] vastaan, taistelulataus 8 kg
* Moottori: kiinteän polttoaineen rakettimoottori
* Lentonopeus: 425 m/s (1,3 [[Mach-luku|mach]])
* Ampumaetäisyys: 500–8000 m

== Variantit ==
* AGM-114A Basic Hellfire *HEAT, taistelupanssarivaunuja ja panssaroituja ajoneuvoja vastaan*
* AGM-114B/C Basic Hellfire
* AGM-114D/E Basic Hellfire *ei tuotantoon*
* AGM-114F Interim Hellfire
* AGM-114G Interim Hellfire *ei tuotantoon*
* AGM-114H Interim Hellfire *ei tuotantoon*
* AGM-114J Hellfire II *ei tuotantoon*
* AGM-114K Hellfire II
* AGM-114L Longbow Hellfire
* AGM-114M Hellfire II
* AGM-114N Hellfire II *MAC*
* AGM-114P Hellfire II *miehittämättömistä lentokoneista ammuttava versio*
* ATM-114Q Hellfire II
* AGM-114R Hellfire II
* ATM-114S Hellfire II *harjoitusohjus''

## Käyttäjävaltiot

* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
Pertti Kukkonen

**Pertti Kukkonen** (s. 1954 Hämeenlinna) on suomalainen kuvanveistäjä. 

Kukkonen on opiskellut Suomen taideakatemian koulussa 1978–1983. Hän on pitänyt runsaasti näyttelyjä sekä kotimaassa että ulkomailla, ja hänen teoksiaan on niin julkisissa tiloissa kuin kokoelmissakin. Materiaaleinaan hän on aiemmin käyttänyt puuta ja pronssia mutta yhä enemmän myös betonia.

Kukkonen on toteuttanut lukuisia julkisia teoksia Suomessa, ja hänet on palkittu monissa taide- ja ympäristötaidekilpailuissa. Kansainvälistä menestystä toi vuonna 2014 finaalisija YK:n toimiston edustalle New Yorkiin järjestetyssä veistoskilpailussa, johon osallistui tekijöitä yli 80 maasta. Helsingissä hänen julkisia teoksiansa sijaitsee mm. Ruoholahdessa, Malmilla, Vuosaaressa ja Kalliossa. Helsingin lisäksi hänen teoksiaan on useissa muissa Suomen kaupungeissa. Viimeisimpiä julkisia teoksia ovat Kallion ilmaisutaidon lukion julkisivuun toteutettu taideteos sekä Laukaan kunnan uudiskouluun tilaama taidemuuri. Kirkollista taidetta edustaa kilpailuvoittona toteutettu Vantaan Pyhän Laurin kappelin taideteos vuonna 2010.

Betoni on Kukkosen elämässä erityisasemassa, ja hän onkin tehnyt paljon alan kehitystyötä ja uusia innovaatioita, joista laajimmalle on levinnyt Umbra-betoninpatinointimenetelmä. Taidemuseo Emman edustalle Kukkosen toteuttama muurimainen *Mutkia matkassa* sopii hyvin arkkitehti Aarno Ruusuvuoren suunnitteleman betonisen rakennuksen yhteyteen. Teos toimii näyttelykeskukselle ohjaavana elementtinä ja rajaa samalla puistoalueen jalankulkuväylästä. Se on osa Tapiolan kulttuuriraittia, jonka on suunnitellut maisemasuunnittelija Gretel Hemgård.

## Palkinnot ja tunnustukset
* Pro Finlandia -mitali 2021
* Dukaattipalkinto 1985
* Useita palkintoja veistos- ja arkkitehtuurikilpailuista yksin ja työryhmissä.
* Useita betonialan palkintoja kuten Vuoden Betoniteko (1998)
* Pro Sculptura-mitali 2017
* Suomen Kuvanveistäjäliiton Kunniajäsen 2022

## Kuvia julkista taideteoksista

Tiedosto:Pertti Kukkonen Päätepiste1992.jpg|*Päätepiste*, 1992, Helsinki.
Tiedosto:Pertti Kukkonen Kosketus(Suojaava taivas) 1993(1996).jpg|*Kosketus* (Suojaava taivas), 1993(1996), Helsinki.
Tiedosto:Pertti Kukkonen Kaarme paratiisissa 1997 .jpg|*Käärme paratiisissa*, 1997, Helsinki.
Tiedosto:Pertti Kukkonen Custone-pilarit 1998.jpg|*Custone-pilarit*, 1998, Helsinki.
Tiedosto:Pertti Kukkonen Meren kosketus 2000 2001.JPG|*Meren kosketus*, 2000 ja 2001, Espoo.
Tiedosto:Pertti Kukkonen Kohtaaminen 2004.jpg|*Kohtaaminen*, 2006, Hämeenlinna.
Tiedosto:Mutkia matkassa by Pertti Kukkonen.JPG|*Mutkia matkassa*, 2006, Espoo.
Tiedosto:Torvi ja sen töräys 1.jpg|*Torvi ja sen töräys*, 2008, Kotka.
Tiedosto:Mutkia matkassa 1.jpg|*Mutkia matkassa*, 2010, Kotka.
Tiedosto:Pertti Kukkonen Variksen peli 2012.JPG|*Variksen peili*, 2012, Vuores, Tampere.
Tiedosto:Pertti Kukkonen Veistosmuuri 2012.JPG|*Veistosmuuri*, 2012, Vuores, Tampere.
Tiedosto:Tiennäyttäjät 2.jpg|*Tiennäyttäjät*, 2015, Kotka.
Tiedosto:Pertti Kukkonen Valaskala 2018.jpg|*Valaskala*, 2018, Helsinki.


## Lähteet
Pyöräily kesäolympialaisissa 1932

**[[Kesäolympialaiset 1932|Vuoden 1932 kesäolympialaisten]] [[pyöräily]]** järjestettiin 1. &ndash; 4. elokuuta 1932 Kaliforniassa, Yhdysvalloissa. Tämä oli yhdeksäs kerta, kun lajiryhmä oli mukana olympialaisten ohjelmassa. Mukana oli 64 osanottajaa 13 maasta. Lajeja oli kuusi. Ne pidettiin ainoastaan miehille.

## Mitalistit
### Ratapyöräily

### Maantiepyöräily

## Mitalitaulukko

## Lähteet
*Cycling at the 1932 Los Angeles Summer Games
Jordanian koripallomaajoukkue

**Jordanian koripallomaajoukkue** edustaan Jordaniaa koripallon maajoukkuekilpailuissa.

## Historia
Ensimmäisen kerran maa selviytyi Aasian-mestaruuskilpailuihin vuonna 1983. Jordania sijoittui alkulohkossaan toiseksi Japanin jälkeen. Maan sijoitus oli lopulta kisojen kuudes. Ensimmäisen arvokisamitalin Jordania voitti vuoden 2009 kisoista, jolloin maa voitti Aasian-mestaruuskilpailuiden pronssiottelussa Libanonin. Voitolla Jordania varmisti myös pääsyn vuoden 2010 MM-kilpailuihin. MM-kisoissa maa hävisi kaikki alkulohkon pelinsä. Lähimpänä voittoa maa oli ottelussa Australiaa vastaan, jolloin Jordania hävisi luvuin 76–75.

## Menestys arvokilpailuissa
**Maailmanmestaruuskilpailut**

* 1950–1982: ei osallistunut.
* 1986–2006: ei läpäissyt karsintoja.
* 2010: 23.
* 2014: ei läpäissyt karsintoja.
* 2019: 28.
* 2023: 32.
* 2027: 

**Aasian-mestaruuskilpailut**

* 1960: ei osallistunut.
* 1963: ei osallistunut.
* 1965: ei osallistunut.
* 1967: ei osallistunut.
* 1969: ei osallistunut.
* 1971: ei osallistunut.
* 1973: ei osallistunut.
* 1975: ei osallistunut.
* 1977: ei osallistunut.
* 1979: ei osallistunut.
* 1981: ei osallistunut.
* 1983: 8.
* 1985: 9.
* 1987: 10.
* 1989: ei osallistunut.
* 1991: 8.

* 1993: 9.
* 1995: 17.
* 1997: 7.
* 1999: ei läpäissyt karsintoja.
* 2001: ei läpäissyt karsintoja.
* 2003: 10.
* 2005: 7.
* 2007: 5.
* 2009: &nbsp;**Pronssia**
* 2011: &nbsp;**Hopeaa**
* 2013: 7.
* 2015: 9.
* 2017: 8.
* 2022: 4.
* 2025: 11.
* 2029: 

**Koripallo Aasian kisoissa**

* 1951–1982: ei osallistunut.
* 1986: 4.
* 1990–2002: ei osallistunut.
* 2006: 4.
* 2010: 7.
* 2014: 9.
* 2018: ei osallistunut.
* 2022: &nbsp;**Hopeaa**
* 2026: 

## Lähteet

## Aiheesta muualla
*Jordanian koripalloliitto
Pyöräily kesäolympialaisissa 1948

**[[Kesäolympialaiset 1948|Vuoden 1948 kesäolympialaisten]] [[pyöräily]]** järjestettiin 7. &ndash; 11. elokuuta 1948 Lontoossa, Yhdistyneessä kuningaskunnassa. Tämä oli 11. kerta kun laji oli mukana olympialaisten ohjelmassa. Mukana oli 188 osanottajaa 33 eri maasta. Tapahtumia oli kuusi. Kaikki tapahtumat pidettiin ainoastaan miehille.

## Mitalistit
### Ratapyöräily

### Maantiepyöräily

## Mitalitaulukko

## Lähteet
*Cycling at the 1948 London Summer Games
Evelyn Opela

**Evelyn Opela** (s. 4. helmikuuta 1945 Varnsdorfin sudeettialue, nyk. Varnsdorf, Tšekki) on saksalainen näyttelijä. Hän oli vuodesta 1986 naimisissa tuottaja Helmut Ringelmannin kanssa, kunnes Ringelmann kuoli 2011. Hän on näytellyt mm. sarjoissa Derrick ja Kettu.

## Lähteet

## Aiheesta muualla
* Evelyn Opela Internet Movie Databasessa
Primetime Emmy 2010

**62. vuosittainen Primetime Emmy-gaala** pidettiin 29. elokuuta 2010. NBC lähetti Nokia Theatressa järjestetyn tapahtuman, jonka juonsi Jimmy Fallon. Gaala oli 34. Emmy-gaalan jälkeen ensimmäinen, joka oli mahdollisuus nähdä live-esityksenä koko Yhdysvalloissa.

## Voittajat ja ehdokkuudet
Joel McHale ja Sofía Vergara julkistivat 62. Primetime Emmy-gaalan ehdokkaat 8. heinäkuuta 2010 Pohjois-Hollywoodissa.

Eniten Emmy-ehdokkuuksia draamasarjoista sai *[[Mad Men]]* 17 ehdokkuudella. Komediasarjoista eniten ehdokkuuksia sai *[[Glee]]*, yhteensä 19, ja minisarjoista *[[The Pacific: Tyynenmeren taistelutoverit]]*, yhteensä 24.

### Ohjelmat

### Näyttelijät
#### Pääroolit

#### Sivuosat ja vierailevat

## Lähteet
Belgian edustajainhuone

**Belgian edustajainhuone** (, , ) on Belgian parlamentin alahuone, jossa on 150 edustajaa. Jäsenet valitaan joka viides vuosi parlamenttivaaleissa. Vaalipiirejä on 11 ja käytössä on listavaalijärjestelmä. Kahdeksassa vaalipiirissä on 5%:n äänikynnys..

Pysyviä valiokuntia on 11. Näiden lisäksi väliaikaisia valiokuntia voidaan perustaa esim. jotain tiettyä lakialoitetta varten.

## Edustajat
Sekä Flanderille että Vallonialle on kiintiöity määrä paikkoja edustajainhuoneessa: 88 Flanderille ja 62 Vallonialle. Saksankielisille alueille tai Brysselille ei ole omia kiintiöpaikkoja. 

Edustajien tulee olla vähintään 18-vuotiaita Belgian kansalaisia, jotka asuvat maassa ja joilla on täydet poliittiset oikeudet. 

## Historia
Aiemmin parlamentissa oli 212 jäsentä.

## Viimeisimmät vaalit
Viimeisimmät vaalit pidettiin 26 toukokuuta 2019. Pääministeriksi nousi ensin Charles Michel, mutta kun tämä valittiin myöhemmin Eurooppa-neuvoston puheenjohtajaksi, tilalle nimitettiin Sophie Wilmès. Edustajainhuoneen puhemieheksi (ran. *Président*, holl. *Voorzitter*) on Patrick Dewael.

Wilmès sai muodostettua hallituksen kuuden tukipuolueen avulla, jotta maassa olisi virallisesti hallitus koronakriisin aikana. Syyskuussa 2020 saatiin muodostettua seitsemän puolueen hallituskoalitio, johon kuuluvat sosialistit, Socialistische Partij Anders, reformiliike, Open VLD, Ecolo, vihreät ja flaamien kristillisdemokraatit. Uudeksi pääministeriksi nousi Alexander De Croo.. Uusi hallitus sai lempinimekseen Vivaldi.

## Katso myös

* Belgian hallituskriisi

## Lähteet
GEO-IK

**Geo-IK** eli Musson oli Neuvostoliiton vuonna 1981 aloittama ja on Venäjän federaation jatkama geodeettisten satelliittien sarja. Satelliitit lentävät matalilla Maan kiertoradoilla (LEO). Satelliittien avulla tarkennetaan karttojen ja muiden geodeettisten mallien tarkkuutta. Tämä auttaa mm. merentutkimusta. Satelliitteja alettiin valmistaa Neuvostoliiton satelliittipaikannuksen tarpeisiin, geoidi piti tuntea entistä tarkemmin, jotta paikannustarkkuus lisääntyisi.
 
## Satelliitin tekniikkaa
1500 kg painavien GEO-IK-satelliittien lentokorkeus on 1500 km ja niiden kiertoradan inklinaatio ovat joko 73,6  tai 82,6 astetta, vuodesta 1986 alkaen vain edellistä inklinaatiota on käytetty. 

Satelliitit on yleensä laukaistu Tsiklon-3-kantoraketeille Plesetskin kosmodromilta.
Satelliitit on valmistanut NPO Prikladnoi Mekhaniki (NPO PM)  Krasnojarskissa. Satelliitin tekniikka perustuu saman valmistajan Tsikada-paikannussatelliittiin. Satelliitti on gravitaatiogradientti-stabiloitu. 

## Geodeettiset mittaukset
Geodeettisia mittalaitteita on viisi. Satelliitin 9,4 GHz tutka mittaa lentokorkeuden maan tai merenpinnasta 4-5 metrin tarkkuudella, tästä voidaan mitata maan pinnan korkeudet. Doppler-mittauksia tehdään 150 MHz ja 400 MHz taajuuksilla saavuttaen 1-3 cm mittaustarkkuus. Näitä mittauksia tehdään 12 tuntia vuorokaudessa. 5,7/3,4 GHz transponderi mittaa etäisyyttä tarvittaessa 3-5 metrin tarkkuudella. Laserpeilit satelliitin "kulmissa" mahdollistavat maasta tehtävän lasermittauksen  1,5 metrin tarkkuudella. Satelliitissa on vilkkuvalot (800-1200 J), jotka toimivat 1/3 Hz taajuudella ja observatoriot voivat mitata niiden avulla yöllä satelliitin aseman 1,5 kaarisekunnin tarkkuudella. Valo välähtää enintään 55 kertaa vuorokaudessa.

GEO-IK satelliittien mittauksia tehdään 5 vuorokautena viikossa ja loput kaksi päivää käytetään suunnitelmien ja ennusteiden tekoon.   

## Satelliitit

## Lähteet
* 
### Viitteet

## Aiheesta muualla
* 
* 
* 
*
Yleishevonen

**Yleishevonen** on moneen eri käyttöön soveltuva hevosyksilö tai -rotu. Termiä käytetään joskus kuvaamaan hevostyyppiä, joka sijoittuu rakenteeltaan, temperamentiltaan ja mahdollisesti käyttötarkoitukseeltaan kylmäverisen ja lämminverisen välille.

Suomessa yleishevosrotuna tunnetaan erityisesti sekä ammattimaisessa raviurheilussa että monipuolisena harraste- ja opetusratsuna käytettävä, alun perin työhevosena jalostettu suomenhevonen. Toinen usein yleishevoseksi laskettava rotu on vuonohevonen. Suuressa osassa maailmaa yleishevostyyppiä ei käytetä rotujen luokittelussa, ja muualla yleishevosiksi katsutut rodut määritellään raskaiksi lämminverisiksi, kevyiksi kylmäverisiksi tai pienen koon perusteella poneiksi mahdollisesta hevosmaisesta rakenteesta riippumatta.

Yleishevoset eivät yleensä sovellu korkeatasoiseen kilpailukäyttöön, mutta harrastus- ja opetuskäytössä ne ovat arvokkaita.
Katri Haahti

**Katri Haahti** (16. maaliskuuta 1957 Turku) on suomalainen tekstiilitaiteilija. Haahti on opiskellut 1979–1986 Taideteollisen korkeakoulun tekstiilitaiteen linjalla ja valmistunut taiteen maisteriksi.

Haahti on suunnitellut kirkkotekstiilit useisiin kirkkoihin, muun muassa Vantaan Pyhän Laurin kirkkoon rakennuksen 500-vuotisjuhlavuonna. Hänen teoksiaan on muun muassa Suomen valtion kokoelmissa.

## Palkinnot ja tunnustukset
*Muotoilun valtionpalkinto 2009

## Lähteet
Gspaltenhorn

**Gspaltenhorn** on Bernin Alpeilla Sveitsissä sijaitseva 3&nbsp;437 metriä korkea vuorenhuippu.

## Aiheesta muualla

* SummitPost
Sven Hansson

**Sven "Lima" Hansson** (16. maaliskuuta 1912 – 14. heinäkuuta 1971) oli ruotsalainen hiihtäjä. Hän oli mukana maansa pronssia voittaneessa viestijoukkueessa Lahden MM-kisoissa 1938.

## Lähteet
Gletscherhorn

**Gletscherhorn** on Bernin Alpeilla, Sveitsissä, Bernin ja Wallisin kantonien rajalla sijaitseva 3&nbsp;983 metriä korkea vuorenhuippu. Se on Jungfraun eteläpuolella. Vuori on osa Jungfraun–Aletschin maailmanperintökohdetta.

## Lähteet

## Aiheesta muualla
*
Mustatöyhtöjuhina

**Mustatöyhtöjuhina** (*Yuhina nigrimenta*) on Etelä-, Kaakkois- ja Itä-Aasiassa tavattava rilleihin kuuluva varpuslintu.

## Koko ja ulkonäkö
Kooltaan mustatöyhtöjuhina on 11&ndash;12&nbsp;cm. Lajin selkä ja siivet ovat väriltään harmaat. Pää on tummemman harmaa ja päälaella on musta töyhtö. Myös alue silmistä kirkkaan oranssiin nokkaan on musta. Vatsa on väriltään ruskehtavan valkoinen. Nuoret linnut ovat väriltään aikuisia mustatöyhtöjuhinoita ruskeampia. Koiras- ja naarasmustatöyhtöjuhinat muistuttavat toisiaan ulkonäöltään.

## Levinneisyys ja elinympäristö
Mustatöyhtöjuhinan elinympäristö ulottuu Intiasta Kaakkois-Aasian maihin ja Kiinaan. Linnun elinympäristöä ovat ainavihantien metsien tiheiköt ja aluskasvillisuus. Mustatöyhtöjuhinan elinympäristöt sijaitsevat yleensä 450&ndash;2&nbsp;100 metrin korkeudella merenpinnasta.

## Elintavat
Mustatöyhtöjuhinat liikkuvat pienissä ryhmissä, joissa on yleensä alle 12 lintua. Ravintonaan laji käyttää pääasiassa pieniä selkärangattomia. Linnun pesimäkausi kestää huhtikuusta heinäkuulle. Mustatöyhtöjuhinan pesä on matalalla kasvavalla oksalla ja tehdään ruohoista, sammalista ja juurista. Naaras munii kolmesta neljään vaaleanruskeaa munaa.

## Lähteet
Vilma Kesänen

**Vilma Emilia Kesänen** (s. 27. syyskuuta 1988 Tampere) on suomalainen koripalloilija.

## Ura
Kesänen aloitti pääsarjauransa kaudella 2005–2006 Äänekosken Huiman paidassa. Kyseisenä kautena hän voitti SM-hopeaa. Myös seuraavalla kaudella joukkue saavutti mitalin, sillä Huima voitti SM-pronssia. Toukokuussa 2007 Kesänen siirtyi Lappeenrannan Catziin. Kaudella 2008–2009 Kesänen voitti SM-sarjan syöttökuninkuuden, mutta kärsi polvivammoista. Helmikuussa 2010 Kesänen solmi vuoteen 2011 saakka kestävän sopimuksen seuran kanssa.

Elokuussa 2015 Kesänen siirtyi Espanjan pääsarjajoukkue Universitario de Ferroliin. Kesällä 2016 hän teki jatkosopimuksen seuran kanssa.

Suomen maajoukkueessa Kesänen debytoi vuonna 2007 ottelussa Viroa vastaan. Vuoden 2009 alussa Kesänen nousi maajoukkueen aloittavaksi pelintekijäksi.

## Saavutukset
Lähde:
### Henkilökohtaiset saavutukset

* Naisten SM-sarjan vuoden puolustuspelaaja 2009
* Naisten SM-sarjan vuoden kehittynein pelaaja 2009
* Naisten SM-sarjan syöttökuningatar 2009 ja 2010
** syöttötilaston toinen 2013

### Joukkuesaavutukset

* Suomen mestaruus 2010, 2012
** SM-hopeaa 2006, 2008, 2009, 2011
** SM-pronssia 2007
* Suomen cup 2006, 2007, 2012

## Lähteet
Tschingelhorn

**Tschingelhorn** on Bernin Alpeilla, Sveitsissä sijaitseva 3&nbsp;562 metriä korkea vuorenhuippu.

## Aiheesta muualla

* SummitPost
Suuri Suomalainen Derby

**Suuri Suomalainen Derby** on Vermon raviradalla vuosittain syksyllä järjestettävä 4-vuotiaiden lämminveristen suurkilpailu. Derbyn alkaessa vuonna 1970 kilpailupaikkana oli Käpylän ravirata.
Kilpailu juostaan autolähetyksellä 2600 metrin matkalla. Suuren Suomalaisen Derbyn kilpailuennätyksen juoksi Lightning Stride vuonna 2024 ajalla 1.12,5. 

Derby on ennakkomaksullinen kilpailu, johon hevoset ilmoitetaan 1-vuotiaana varsana. Ilmoittautumisen jälkeen hevosesta maksetaan osallistumismaksuja aina nelivuotiskauden kesään asti. Maksueriä on seitsemän, summaltaan yhteensä 500 euroa. Kilpailun karsintoihin ovat oikeutettuja osallistumaan hevoset, jotka on maksettu kaikki maksuerät. Elokuussa ajettavista karsintalähdöistä selviää 12 hevosta syyskuun alkupuolen finaaliin. Vuonna 2016 Suuren Suomalaisen Derbyn ykköspalkinto oli 125 000 euroa, yhteensä finaalissa maksettiin palkintoja 220 000 euroa. Summa koostuu ennakkomaksujen lisäksi järjestävän radan sekä Suomen Hippoksen rahoituksesta.

## Suuren Suomalaisen Derbyn voittajat 1970–2025

## Lähteet

## Aiheesta muualla
*Suuri Suomalainen Derby Vermon sivuilla
Mücke Motorsport

**Mücke Motorsport** on saksalainen autourheilutalli. Tallin perustivat vuonna 1998 Peter Mücke ja hänen poikansa Stefan Mücke.

## Historia

Talli osallistui Saksan Formula ADAC BMW-sarjaan, jossa se voitti mestaruuden debyyttikaudellaan. Seuraavana vuonna talli osallistui Saksan F3-sarjaan. Vuodesta 2003 talli on kilpaillut F3 Euroseries-sarjassa. Debyyttivuonnaan tallin kuljettaja Christian Klien sijoittui sarjan toiseksi neljällä voitollaan. Sebastian Vettel voitti Formula ADAC BMW-sarjan mestaruuden vuonna 2004 Mücke Motorsport-tiimissä.

Vuodesta 2005 Mücke Motorsport on osallistunut DTM-sarjaan. Debyyttivuonnaan tallin kuljettajina toimivat Stefan Mücke ja Alexandros Margaritis. Talli toimii yhteistyössä Mercedeksen kanssa. Vuonna 2007 Stefan jätti tiimin ja hänen tilalleen palkattiin Mathias Lauda. Tallissa ovat kilpailleet F1-kuljettajista Ralf Schumacher ja David Coulthard. 

Vuonna 2010 Mücke Motorsport osallistui GP3-sarjaan yhteistyössä Ralf Schumacherin kanssa. Tallin kuljettajina toimivat Renger van der Zande, Nigel Melker ja Tobias Hegewald. Talli saavutti kauden aikana yhden palkintosijan. Vuonna 2011 tallissa ajoi toista kauttaan Nigel Melker, sen lisäksi uusina kuskeina ajoivat Michael Christensen ja Luciano Bacheta. Belgian kilpailusta lähtien Daniel Mancinelli korvasi Bachetan tallissa. Talli saavutti yhden voiton ja kolme kilpailun nopeinta kierrosta. Talli sijoittui loppupisteissä neljänneksi. Talli myöhemmin vetäytyi sarjasta vuonna 2012 juuri ennen kauden alkua.

## GP3-tulokset

### Kaudet numeroina
Suojatulli

**Suojatulli** () on tulli, jonka tarkoitus on suojella kotimaista tuotantoa ulkomaiselta kilpailulta.

Suojatulli voi koskea yhden maan lisäksi myös useiden maiden talousliittoa. Esimerkiksi Suomen tulli voi ottaa käyttöön eri suojatoimenpiteitä, kuten tullin, kiintiön tai näiden yhdistelmän, mikäli odottamattomasti kasvava tuonti vaarantaa Euroopan unionin teollisuuden.

## Katso myös
*Protektionismi

## Lähteet
Mittaghorn

**Mittaghorn** on Bernin Alpeilla, Bernin ja Wallisin kantonien rajalla, Sveitsissä sijaitseva 3&nbsp;895 metriä korkea vuorenhuippu. Vuori sijaitsee Jungfraun–Aletschin alppialueella, joka on Unescon maailmanperintökohde.

## Aiheesta muualla

* SummitPost
Stéphane Dion

**Stéphane Maurice Dion** (s. 28. syyskuuta 1955) on kanadalainen poliitikko. Hän edustaa Kanadan liberaalipuoluetta ja toimi puolueen puheenjohtajana vuosina 2006–2008. Ennen poliittista uraansa Dion toimi akateemikkona.

## Lähteet

## Aiheesta muualla
* Kanadan parlamentin kirjaston profiili
Verdaguerin metroasema

**Verdaguer** on Barcelonan metron linjojen 4 ja 5 käyttämä asema. Se sijaitsee runoilija Jacint Verdaguerin mukaan nimetyn aukion alla Eixamplen alueella. Asemalle on sisäänkäynnit Carrer de Provençan, Avinguda Diagonalin, Carrer de Gironan ja Passeig de Sant Joanin kaduilta.

Verdaguerin asema avattiin vuonna 1970, kun linjan 5 asema valmistui. Linjan 4 asema puolestaan otettiin käyttöön 1973, kun linjaa laajennettiin Urquinaonan asemalta kohti Joanicia. Vuoteen 1982 asti asema tunnettiin nimellä General Mola.

## Lähteet

## Aiheesta muualla
*Verdaguerin asema Trens de Catalunya -sivustolla
Coca Cola GM

**Coca Cola GM** on Grönlannin jalkapallosarjajärjestelmän korkein sarjataso. Pelit pelataan hiekka- ja sorakentillä sekä yhdellä tekonurmikentällä.

## Coca Cola GM mestarit

*1971: Tupilakken 41 (Qaanaaq)
*1972: Grønlands Seminarius Sportklub (Nuuk)
*1973: Grønlands Seminarius Sportklub (Nuuk)
*1974: Siumut Amerdlok Kunuk (Sisimiut)
*1975: Grønlands Seminarius Sportklub (Nuuk)
*1976: Grønlands Seminarius Sportklub (Nuuk)
*1977: Nagdlunguaq-48
*1978: Nagdlunguaq-48
*1979: Christanshåb Idraetsforening 70 (Qasigiannguit)
*1980: Nagdlunguaq-48
*1981: Nuuk Idraetslag
*1982: Nagdlunguaq-48
*1983: Nagdlunguaq-48
*1984: Nagdlunguaq-48
*1985: Nuuk Idraetslag
*1986: Nuuk Idraetslag
*1987: Kissaviarsuk 1933 (Qaqortoq) 
*1988: Nuuk Idraetslag
*1989: Kagssagssuk (Maniitsoq)
*1990: Nuuk Idraetslag
*1991: Kissaviarsuk 1933 (Qaqortoq) 
*1992: Aqigssiaq (Maniitsoq) 
*1993: B-67 Nuuk
*1994: B-67 Nuuk
*1995: Kugssak (Qasigiannguit) 
*1996: B-67 Nuuk
*1997: Nuuk Idraetslag 
*1998: Kissaviarsuk 1933 (Qaqortoq)
*1999: B-67 Nuuk
*2000: Nagdlunguaq-48
*2001: Nagdlunguaq-48
*2002: Kugssak (Qasigiannguit)
*2003: Kissaviarsuk 1933 (Qaqortoq)
*2004: FC Malamuk (Uummannaq)
*2005: B-67 Nuuk 
*2006: Nagdlunguaq-48 
*2007: Nagdlunguaq-48 
*2008: B-67 Nuuk 
*2009: G-44 (Qeqertarsuaq)
*2010: B-67
*2011: G-44 (Qeqertarsuaq)
*2012: B-67
*2013: B-67
*2014: B-67
*2015: B-67 
*2016: B-67 
*2017: IT-79 (Nuuk)
*2018: B-67 
*2019: Nagdlunguaq-48
*2020: *ei pelattu*
*2021: *ei pelattu*
*2022: Nagdlunguaq-48
*2023: B-67
*2024: B-67
*2025: B-67

## Lähteet
Youssef El Arabi

**Youssef El Arabi** (, s. 3. helmikuuta 1987 Caen, Ranska) on marokkolainen jalkapalloilija. El Arabi edustaa kreikkalaisseura Olympiakosta.

## Ura
El Arabi pelasi vuodesta 2008 vuoteen 2011 ammattilaisena kasvattajaseurassaan Caenissa. Hän nousi toisella kaudella joukkueen vakiohyökkääjäksi ja onnistui tekemään 11 maalia pelaamassaan 34 ottelussa. Seuraavalla kaudella maaleja syntyi vielä enemmän, kun El Arabi onnistui maalinteossa 17 kertaa pelaamassaan 38 ottelussa. Hän sijoittui samalla Ranskan pääsarjan maalitilastossa neljänneksi.

13. heinäkuuta 2011 El Arabi allekirjoitti neljän vuoden sopimuksen saudiarabialaisen Al-Hilalin kanssa. Hän pelasi avausottelunsa Hajer Clubia vastaan 10. syyskuuta 2011. El Arabi teki ottelussa kaksi maalia, joilla hänen joukkueensa voitti vierasottelun 1–2. El Arabi teki ensimmäisen hattutemppunsa 20. lokakuuta 2011 vierasottelussa Al Qadsiaa vastaan.

Kesällä 2012 El Arabi siirtyi espanjalaiseen Granadaan.

## Maajoukkueura
El Arabi on edustanut Marokkoa vuodesta 2010 lähtien. Hän pelasi ensimmäisen maaottelunsa 5.  syyskuuta 2010 Afrikan kisojen karsintaottelussa Keski-Afrikan tasavaltaa vastaan. Avausmaalinsa hän teki harjoitusottelussa Senegalia vastaan 10. elokuuta 2011.

El Arabi valittiin Marokon kisamiehistöön vuoden 2012 Afrikan-mestaruuskisoihin, jossa El Arabi pelasi kaksi ottelua. Marokon kisat päättyivät kuitenkin alkulohkoon. Hän pelasi Afrikan-mestaruuskilpailuissa myös vuosina 2013 ja 2017.

### Futsal
El Arabi pelasi vuonna 2008 Ranskan alle 21-vuotiaiden futsal-maajoukkueessa yhteensä kolme ottelua joissa hän teki viisi maalia.

## Lähteet

## Aiheesta muualla
* Youssef El Arabin tilastot Ligue 1:ssä 
* El Arabin profiili Al-Hilalin sivustolla  
* National Football Teams
Aletschhorn

**Aletschhorn** on Bernin Alpeilla Sveitsissä sijaitseva 4&nbsp;193 metriä korkea vuorenhuippu. Se on Bernin Alppien toiseksi korkein huippu. Vuori sijaitsee Jungfraun–Aletschin alppialueella, joka on Unescon maailmanperintökohde.

Ensimmäisen kerran sen huipulle nousivat Francis Tuckett, JJ Bennen, P. Bohren ja Victor Tairraz vuonna 1859.

## Lähteet

## Aiheesta muualla

*
Etelänliejukana

**Etelänliejukana** (*Gallinula nesiotis*) on Tristan da Cunhalla ja Goughilla elänyt rantakana. Nimialalaji *nesiotis* on hävinnut Tristan da Cunhalta, ja alalaji *comeri*, jonka nimesi Joel Asaph Allen 1892, elää uhanalaisena Goughilla eteläisellä Atlantilla. IUCN pitää tätä lalaljia omana lajinaan *Gallinula comeri*. Philip Lutley Sclater kuvaili lajin holotyypin Tristan da Cunhalta vuonna 1861.

## Lähteet
Nicole Ramalalanirina

**Nicole Ramalalanirina** (s. 5. maaliskuuta 1972 Soavinandriana, Madagaskar) on madagaskarilais-ranskalainen yleisurheilija, joka kilpaili pika-aitajuoksussa ja pikajuoksussa. Hän edusti seuratasolla Neuilly-Plasaince Sports -seuraa ja PEC Athlétismea.

## Ura

Ramalalanirina pelasi nuorena koripalloa, mutta siirtyi 1990-luvun vaihteessa yleisurheilun pariin liikunnanopettajansa kehottamana. Hän edusti Madagaskaria vuoteen 1998 saakka ja voitti kultaa Afrikan-mestaruuskilpailuista 1993 sekä pronssia Afrikan kisoissa 1991. Ramalalanirina voitti Madagaskarin kansalaisena myös kaksi kultamitalia ranskaa puhuvien kisoissa, yhden kulta- ja yhden pronssimitalin universiadeista sekä kaksi kultamitalia Intian valtameren saarten kisoista. Hän osallistui Madagaskarin edustajana olympialaisiin kahdesti, vuosina 1992 ja 1996. Ramalalanirina oli molemmilla kerroilla mukana 100 metrin aitajuoksussa, ja Atlantan kisoissa 1996 hän oli myös yksi maansa pikaviestijoukkueen jäsenistä. Hän ei kuitenkaan selviytynyt finaaliin yhdessäkään kilpailussa. Hän edusti Afrikkaa maailmancupissa 1994 sijoittuen 100 metrin aitajuoksussa viidenneksi.

Ramalalanirina kilpaili Ranskan kansalaisena vuoteen 2006 asti. Ramalalanirina sai maan kansalaisuuden helmikuussa 1998. Samana vuonna hän osallistui Budapestin EM-kisoihin, joissa sijoittui neljänneksi. Myöhemmin syyskuussa hän edusti Eurooppaa maailmancupissa, jossa kuitenkin joutui keskeyttämään kaaduttuaan juoksun aikana. Hän voitti Ranskan edustajana pronssia 60 metrin aitajuoksusta sisäratojen MM-kisoissa 2001 ajallaan 7,96. Ramalalanirina sijoittui neljänneksi sisäratojen EM-kisoissa 2002 ja sisäratojen MM-kisoissa kahdeksanneksi vuonna 2004. Hän osallistui Ranskan edustajana olympialaisiin kaksissa kisoissa, vuosina 2000 ja 2004. Ramalalanirina osallistui molemmilla kerroilla sadan metrin aitajuoksuun, jossa hän sijoittui kuudenneksi Sydneyn kisoissa 2000 juostuaan matkan 12,91 sekunnissa. Hän karsiutui samassa lajissa vuoden 2004 kisoissa ajallaan 13,07. Ramalalanirina menestyi myös kansallisella tasolla; hän voitti maansa mestaruuden ulkoradoilla vuosina 1998 ja 2000, jonka lisäksi hän voitti kilpailun Madagaskarin edustajana vuonna 1996. Ramalalanirina voitti Ranskan sisäratojen mestaruuden 60 metrin aitajuoksussa vuosina 2004 ja 2006. Hän lopetti yleisurheilu-uransa vuonna 2006.

## Henkilökohtaiset ennätykset

*Lähde: IAAF* 

* 100 m aidat: 12,76 s (2000)
* 100 m: 11,58 (1996)
* 400 m aidat: 59,88 (1994)
* 60 m aidat (sisäradat): 7,89 (1996)

## Lähteet
Gábor Király

**Gábor Ferenc Király** (s. 1. huhtikuuta 1976 Szombathely) on unkarilainen jalkapallomaalivahti. Hän edustaa Unkarin pääsarjassa pelaavaa Szombathelyi Haladásia. Hänet tunnetaan parhaiten collegehousujen käyttämisestä pelin aikana.

## Seurajoukkueura
Király aloitti uransa syntymäkaupunkinsa Szombathelyn Szombathelyi Haladásin joukkueessa vuonna 1993. Neljän vuoden päästä hän siirtyi Hertha BSC -joukkueeseen kakkosmaalivahdiksi. Hän debytoi Bundesliigassa syyskuussa 1997 ja otti pian ykkösmaalivahdin paikan Christian Fiedleriltä. Hän pelasi seurassa myös Mestarien liigaa kaudella 1999–2000.

Uuden valmentajan saavuttua Herthaan kesken kauden 2003–2004 Király menetti ykkösmaalivahdin paikkansa Fiedlerille. Hänen sopimustaan olisi laskettu vain jos hän olisi karsinut palkastaan.

Király siirtyi tämän jälkeen Englannin Valioliigaan nousseeseen Crystal Palaceen. Hän otti ykkösmaalivahdin paikan Julián Speronilta ja pelasi 32 ottelua Valioliigassa, mutta seura putosi takaisin Mestaruussarjaan. Seuraavalla kaudella hän pelasi 43 ottelua. 

Toukokuussa 2006 Király vaati siirtoa Valioliigaan. Tämä näyttikin todennäköiselta, mutta lopulta hän ei saanut sopivia tarjouksia ja aloitti kolmannen kautensa Palacessa. Tämä jäi Királyn viimeiseksi seurassa. Hänet lainattiin kahdeksi viikoksi West Ham Unitediin, mutta ei esiintynyt yhdessäkään ottelussa. Tämän jälkeen hän palasi Palaceen, josta hänet kuitenkin lainattiin Aston Villaan kuukaudeksi paikkaamaan Thomas Sørensenia ja Stuart Tayloria. Hän pelasi liigassa yhteensä viidessä ottelussa ja palasi Palaceen tammikuussa 2007.

Király siirtyi tämän jälkeen Burnleyhyn toukokuussa 2007 kahden vuoden sopimuksella. Hän pelasi seurassa ensimmäisenä kautenaan 27 ottelua Mestaruussarjassa. Nämä jäivät kuitenkin Királyn ainoiksi seurassa ja hänet lainattiin tammikuussa 2009 Bayer Leverkuseniin paikkaamaan loukkaantunutta kakkosmaalivahtia.

Kesäkuussa 2009 Király jätti Burnleyn. Pian tämän jälkeen hän siirtyi kolmen vuoden sopimuksella 2. Bundesliigassa pelaavaan 1860 Müncheniin.

## Maajoukkueura
Király edustaa myös Unkarin maajoukkuetta, jossa hän debytoi vuonna 1998. Hän on pelannut maajoukkueessa yhteensä ennätykselliset 108 ottelua ja ollut mukana useissa arvokisakarsinnoissa.

## Saavutukset
* Saksan liigacup: 2001, 2002
* Unkarin vuoden jalkapalloilija: 1998, 1999, 2000, 2001, 2015
* Ensimmäinen yli 40-vuotiaana EM-kisoissa pelannut jalkapalloilija, 40 vuotta 75 päivää aloitusottelussa 14. kesäkuuta 2016 

## Lähteet